open-index/open-wikipedia-markdown huggingface dataset:
కృష్ణ చంద్ర డే

**కె. సి. డే** అని పిలిచే **కృష్ణ చంద్ర డే** (ఆంగ్లం: **Krishna Chandra Dey;** 1893 ఆగష్టు 24 - 1962 నవంబరు 28), భారతీయ సంగీత దర్శకుడు, సంగీత స్వరకర్త, సంగీతకారుడు, గాయకుడు, నటుడు, సంగీత ఉపాధ్యాయుడు. ఆయన ఒక అంధ గాయకుడు. 

ఆయన కలకత్తాలో (ప్రస్తుతం కోల్‌కతా) జన్మించాడు. అతని తండ్రి పేరు శిబ్‌చంద్ర డే. ఆయన ఎస్.డి. బర్మన్ కి సంగీత గురువు. 1906లో, పద్నాలుగేళ్ల వయసులో, ఆయన కంటి చూపును కోల్పోయి పూర్తిగా అంధుడైనాడు. అనేక ఉన్నత కుటుంబాలచే పోషించబడ్డాడు. ఆయన వివిధ థియేటర్ గ్రూపుల కోసం పనిచేశాడు. 1940 వరకు కోల్‌కతాలోని న్యూ థియేటర్స్ కోసం పనిచేశాడు. ఆయన కీర్తన పాటలకు బాగా ప్రాచూర్యంచెందాడు. 

ఆయన తరచుగా జల్సా ఆఫ్ రాజ్‌బారీ ఆఫ్ సోవాబజార్, మిత్రా హౌస్ ఆఫ్ బీడన్ స్ట్రీట్ వంటి అనేక వాటిలో పాడాడు. ఆయన దాదాపు 600 పాటలను రికార్డ్ చేసాడు, అందులో ఎక్కువగా బెంగాలీ, హిందీ, ఉర్దూ, గుజరాతీ, 8 నాట్స్ అంటే ముస్లిం మతపరమైన పాటలు ఉన్నాయి.

ఆయన 1932 నుండి 1946 వరకు సినిమాలకు పాటలు ఆలపించాడు. అలాగే, సంగీతం అందించాడు. నటించాడు కూడా. సినిమాల్లో మరింత రాణించేందుకు 1942లో ఆయన కలకత్తా నుంచి బొంబాయి (ప్రస్తుతం ముంబై) చేరాడు.

ఆయన 1962 నవంబరు 28న కోల్‌కతాలో మరణించాడు. నేపథ్య గాయకుడు మన్నా డే అతని మేనల్లుడు.

## మూలాలు
వర్గం:1893 జననాలు
వర్గం:1962 మరణాలు
వర్గం:బెంగాలీ సినిమా నటులు
వర్గం:భారతీయ నేపథ్య గాయకులు
వర్గం:అంధ సంగీతకారులు
వర్గం:భారతీయ గాయకులు
నల్లారి కిషోర్ కుమార్ రెడ్డి

**నల్లారి కిషోర్ కుమార్ రెడ్డి** అని కూడా పిలువబడే **నల్లారి కిషన్ కుమార్ రెడ్డి** 1965 సెప్టెంబర్ 13న జన్మించారు. పీవీ నరసింహారావు మంత్రివర్గంలో మంత్రిగా పనిచేసిన తన తండ్రి దివంగత అమర్‌నాథ్ రెడ్డి నుండి రాజకీయ మూలాలను కిషోర్ కుమార్ రెడ్డి  వారసత్వంగా పొందారు.&#x5B;&#x5D; ఆంధ్రప్రదేశ్ మాజీ ముఖ్యమంత్రి నల్లారి కిరణ్ కుమార్ రెడ్డి కిషోర్ కుమార్ రెడ్డికి అన్న అవుతాడు.

నల్లారి కుటుంబం చిత్తూరు జిల్లాలో రాజకీయంగా పేరుగాంచిన కుటుంబం.
 
కిషోర్ కుమార్ రెడ్డి ఎన్ తనుజా రెడ్డిని వివాహం చేసుకున్నారు. వీరికి ఇద్దరు పిల్లలు, కుమారుడు నల్లారి అమరనాథ్ రెడ్డి   ఒక కుమార్తె N. వైష్ణవి రెడ్డి, ప్రస్తుతం వైష్ణవి రెడ్డి వైద్యురాలిగా కొనసాగుతోంది.

## జీవిత విశేషాలు

కిషోర్ కుమార్ రెడ్డి ఏపీ వాటర్ రిసోర్స్ డెవలప్‌మెంట్ కార్పొరేషన్ చైర్మన్‌గా పనిచేశారు. నల్లారి కిషోర్ కుమార్ చిత్తూరు జిల్లా నగరిపల్లెకు చెందినవారు కిషోర్ కుమార్ రెడ్డి 1984లో హైదరాబాద్ పబ్లిక్ స్కూల్ నుండి పాఠశాల విద్యను, 1987లో నృప్తుంగ జూనియర్ కాలేజ్ హైదరాబాదు నుండి ఇంటర్మీడియట్  1990 సంవత్సరంలో హైదరాబాద్ నిజాం కళాశాల నుండి బ్యాచిలర్ ఆఫ్ ఆర్ట్స్ పూర్తి చేసాడు 

## రాజకీయ జీవితం

కిషోర్ కుమార్ రెడ్డి తన అన్నయ్య కిరణ్ కుమార్ రెడ్డి స్థాపించిన జై సమైక్యాంధ్ర పార్టీలో చేరి  కిషోర్ కుమార్ రెడ్డి రాజకీయాల్లోకి ప్రవేశించారు. 2014 ఎన్నికలలో జై సమైక్యాంధ్ర పార్టీ (జేఎస్పీ) తరపున కిషోర్ కుమార్ రెడ్డి పీలేరు అసెంబ్లీ నుండి పోటీ చేసి 57,000 ఓట్లు సాధించారు.     

2017లో నల్లారి కిషోర్ కుమార్ రెడ్డి తెలుగుదేశం పార్టీలో చేరారు. ఏపీ ముఖ్యమంత్రి నారా చంద్రబాబు నాయుడు సమక్షంలో కిషోర్ కుమార్ రెడ్డి తెలుగుదేశం పార్టీ కండువా కప్పుకున్నారు. 

2014 ఎన్నికల్లో పీలేరు నుంచి పోటీ చేసి వైఎస్‌ఆర్‌ కాంగ్రెస్‌ అభ్యర్థి చింతల రామచంద్రారెడ్డి చేతిలో కిషోర్‌కుమార్‌రెడ్డి ఓడిపోయారు.  ఏపీ హౌసింగ్ డెవలప్‌మెంట్ కార్పొరేషన్ చైర్మన్‌గా కిషోర్ కుమార్ రెడ్డి ని ఆంధ్రప్రదేశ్ ముఖ్యమంత్రి నారా చంద్రబాబు నాయుడు నియమించారు.    కిషోర్ కుమార్ రెడ్డి ఏపీ జలవనరుల అభివృద్ధి సంస్థ చైర్మన్‌గా కూడా పనిచేశారు.
## మూలాలు

వర్గం:1965 జననాలు
సంతోషి

**సంతోషి** (జననం 1987 మార్చి 31) భారతీయ నటి. బాలా (2002), జై (2004), హనీమూన్ ఎక్స్‌ప్రెస్ (2006) చిత్రాలలో ఆమె నటనకు ప్రసిద్దిచెందింది. అలాగే, టీవీ సిరీస్ అరసి ఆమెకు బాగా పేరు తెచ్చిపెట్టింది. నువ్వొస్తానంటే నేనొద్దంటానా (2005)లో తన పాత్రకు ఉత్తమ మహిళా హాస్యనటిగా నంది అవార్డును గెలుచుకుంది.

## కెరీర్
సంతోషి చెన్నైలో గోపాల కృష్ణ మూర్తి, టెలివిజన్ నటి పూర్ణిమలకు జన్మించింది. ఆమె ఎనిమిదేళ్ల వయసులో, తన తల్లితో కలిసి టెలివిజన్ ధారావాహికలో మొదటిసారిగా నటించింది. ఆ తర్వాత ఆమె రజనీకాంత్ నటించిన తమిళ చిత్రం బాబా (2002)లో మనీషా కొయిరాలా సోదరిగా నటించింది. ఆ తరువాత, ఆమె ఆసై ఆశయై (2002), మారన్ (2002), మిలిటరీ (2003) వంటి సినిమాలలో ప్రధాన మహిళా పాత్రలను పోషించింది.

ఆమె సముద్రకని  ఉన్నై చరణదైందేన్ (2003)లో రెండవ మహిళా ప్రధాన పాత్ర పోషించింది. జాతీయ చలనచిత్ర అవార్డు విజేత దర్శకుడు అగతియన్ దర్శకత్వం వహించిన కాదల్ సామ్రాజ్యంలో కూడా ఆమె ప్రధాన పాత్ర పోషించింది. ఆమె నవదీప్ సరసన జై (2004) చిత్రంతో తెలుగు చిత్ర పరిశ్రమలో అడుగుపెట్టింది. 2006లో హనీమూన్ ఎక్స్‌ప్రెస్ చిత్రంతో కన్నడలో అడుగుపెట్టింది. ఆమె నువ్వొస్తానంటే నేనొద్దంటానా (2005), బంగారం (2006) వంటి విజయవంతమైన తెలుగు చిత్రాలలోనూ నటించింది.

ఇక, 2007 నుండి, ఆమె ప్రసిద్ధ ధారావాహిక అరసిలో నటించింది, రాధిక పోషించిన సిరీస్ కథానాయిక అరసి కుమార్తె కలైఅరసి పాత్రను పోషించింది. టెలివిజన్ నటీమణుల కోసం నిర్వహించిన అందాల పోటీలో ఆమె "మిస్ చిన్నతిరై 2007" కిరీటాన్ని పొందింది.

## మూలాలు

వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ టెలివిజన్ నటీమణులు
వర్గం:1987 జననాలు
వర్గం:నంది ఉత్తమ హాస్యనటులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ టెలివిజన్‌ నటీమణులు
ఎరవాడ కేంద్ర కారాగారం

**ఎరవాడ కేంద్ర కారాగారం** మహారాష్ట్ర, పూణేలో ఉన్న అత్యంత భద్రత కలిగిన కారాగారం. ఇది మహారాష్ట్ర రాష్ట్రంలోని అతిపెద్ద జైలు ఇంకా దక్షిణ ఆసియాలోని అతిపెద్ద జైళ్లలో ఒకటి. ఇందులో 5,000 మంది ఖైదీలు (2017 నాటికి) వివిధ బ్యారక్‌లు, భద్రతా మండలాల్లో విస్తరించి ఉన్నారు. దీని ప్రాంగణం వెలుపల బహిరంగ జైలు కూడా ఉంది. మహాత్మా గాంధీ, జవహర్‌లాల్ నెహ్రూతో సహా చాలా మంది ప్రసిద్ధ జాతీయవాద యోధులు ఇక్కడ ఖైదు చేయబడ్డారు.

ఈ జైలు 512 ఎకరాలలో విస్తరించి ఉంది. ప్రధాన ప్రాంగణం నాలుగు ఎత్తైన గోడలచే సురక్షితం చేశారు. ఇది వివిధ భద్రతా మండలాలు, బ్యారక్‌లుగా విభజించబడింది. ఇది హై-సెక్యూరిటీ ఖైదీల కోసం ఉద్దేశించిన అండాకారపు జైలు గదులను కూడా కలిగి ఉంది. ఇక్కడ ఎక్కువ మంది ఖైదీలు ఉండటం వలన, ఉండటానికి అనువైన పరిస్థితులు లేనందున 2003లో మహారాష్ట్ర స్టేట్ హ్యూమన్ రైట్స్ కమీషన్ (MHRC) నోటీసు జారీ చేసింది.

## మూలాలు

వర్గం:భారతదేశంలో జైళ్లు
సంజీత భట్టాచార్య

**సంజీతా భట్టాచార్య** (జననం 1996 మే 21) గ్రామీ అవార్డునకు నామినేట్ చేయబడిన భారతీయ గాయని, పాటల రచయిత, నటి.

పూణేలోని టెడ్ కాన్ఫరెన్సెస్ (TEDx)లో ఆమె స్పీకర్ కూడా.ఆమె సంగీతం ఆర్&బి, ఇండీ ఫోక్, లాటిన్ వంటి శైలులలో బహుళ భాషా సాహిత్యంతో సాగుతుంది.

## బాల్యం, విద్యాభ్యాసం
న్యూఢిల్లీలోని బెంగాలీ కుటుంబంలో జన్మించింది. ఆమె కళాకారుడు సంజయ్ భట్టాచార్య కుమార్తె. ఆమె తల్లి బంగ్లాదేశ్ కు చెందినది. ఆమె జాజ్, ఆధునిక అమెరికన్ సంగీత అధ్యయనానికి ప్రసిద్ధి చెందిన బెర్క్లీ కాలేజ్ ఆఫ్ మ్యూజిక్ నుండి పట్టభద్రురాలైంది.

## సినిమాలు

## మూలాలు

వర్గం:భారతీయ మహిళా గాయకులు
వర్గం:భారతీయ గాయకులు
వర్గం:బెర్క్లీ కాలేజ్ ఆఫ్ మ్యూజిక్ పూర్వ విద్యార్థులు
వర్గం:1996 జననాలు
ప్రకాష్ నారాయణ్ టాండన్

**ప్రకాష్ నారాయణ్ టాండన్** (జననం 1928, ఆగస్టు13) ఒక భారతీయ న్యూరో సైంటిస్ట్, న్యూరో సర్జన్. 

1950, 52 సంవత్సరాల్లో వరుసగా కేజీఎంసీ నుంచి ఎంబీబీఎస్, ఎంఎస్ పట్టా పొంది లండన్ విశ్వవిద్యాలయంలో శిక్షణ పొంది 1956లో ఎఫ్ ఆర్ సీఎస్ పట్టా పొందారు. నార్వేలోని ఓస్లో, కెనడాలోని మాంట్రియల్ లో న్యూరో సర్జరీలో ప్రత్యేక శిక్షణ పొందారు. లక్నోలోని కె.జి.మెడికల్ కాలేజీలో (1963-65) ప్రొఫెసర్ గా కొంతకాలం పనిచేసిన తరువాత, అతను న్యూఢిల్లీలోని ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ కు వెళ్ళాడు, అక్కడ అతను న్యూరోసర్జరీ విభాగాన్ని స్థాపించాడు, న్యూరో సర్జరీ ప్రొఫెసర్ గా, భట్నాగర్ ఫెలో (సిఎస్ ఐఆర్), తరువాత ప్రొఫెసర్ ఎమెరిటస్ గా పనిచేశాడు. నేషనల్ అకాడమీ ఆఫ్ మెడికల్ సైన్సెస్ నుండి ఎన్నికైన ఫెలో అయిన టాండన్ 1991-92 లో ఇండియన్ నేషనల్ సైన్స్ అకాడమీకి అధ్యక్షునిగా ఉన్నారు, భారత ప్రభుత్వం నుండి పద్మశ్రీ (1973), పద్మభూషణ్ (1991) పురస్కారాలు అందుకున్నారు. మద్రాస్ న్యూరో ట్రస్ట్ లైఫ్ టైమ్ అచీవ్ మెంట్ అవార్డు గ్రహీత కూడా. టాండన్ హర్యానాలోని మనేసర్ లోని నేషనల్ బ్రెయిన్ రీసెర్చ్ సెంటర్ సొసైటీకి అధ్యక్షుడిగా కూడా పనిచేస్తున్నారు. అతను నార్వేజియన్ అకాడమీ ఆఫ్ సైన్స్ అండ్ లెటర్స్ లో సభ్యుడు. ప్రముఖ న్యూరోసర్జన్ బి.కె.మిశ్రా ఆయన శిష్యుల్లో ఒకరు.          

## మూలాలు

వర్గం:జీవిస్తున్న ప్రజలు
వర్గం:1928 జననాలు
వర్గం:వైద్యరంగంలో పద్మభూషణ్‌ గ్రహీతలు
వర్గం:భారతీయ న్యూరో సర్జన్లు
అలితో సరదాగా

***అలితో సరదాగ***  అనేది భారతీయ తెలుగు -భాషా టెలివిజన్ ప్రముఖలను ఇంటర్వ్యూ చేయడానికి దీనిని ప్రముఖ నటుడు ఆలీ ప్రారంభించారు.   ఈ కార్యక్రమం ప్రధానంగా ఈటీవీ లో ప్రసారం చేయబడింది.  ఈ కార్యక్రమం 24 అక్టోబర్ 2016న ప్రారంభించబడింది. కడియాల ప్రవీణ ఈ కార్యక్రమానికి  నిర్మాత.  ఈ కార్యక్రమం 19 డిసెంబర్ 2022న ముగిసింది.
కొండవలస లక్ష్మణరావు నటించిన సినిమాల జాబితా

**కొండవలస లక్ష్మణరావు** (1946 ఆగష్టు 10 - 2015 నవంబర్ 2) తెలుగు  చలనచిత్ర నటుడు. ఇతడు మొదట నాటకరంగంలో రాణించాడు. వంశీ దర్శకత్వంలో వచ్చిన ఔను..వాళ్ళిద్దరూ ఇష్టపడ్డారు చిత్రంతో ఇతడు తెలుగు చలనచిత్ర రంగానికి పరిచయమయ్యాడు. ఇతడు సుమారు 200 సినిమాల్లో నటించాడు.

ఇతడు నటించిన సినిమాల జాబితా:

వర్గం:జాబితాలు
వర్గం:తెలుగు సినిమాలు
వర్గం:కొండవలస లక్ష్మణరావు నటించిన సినిమాలు
మహ్మద్ మయిజ్జు

మాల్దీవులు నూతన అధ్యక్షుడిగా మహ్మద్ మయిజ్జు ఎన్నికయ్యారు. ఆదేశ అధ్యక్ష ఎన్నికల్లో ప్రతిపక్ష నేత మహ్మద్ మయిజ్జు విజయం సాధించారు. 2023 సంవత్సరం సెప్టెంబర్ 30వ తేదీ జరిగిన అధ్యక్ష ఎన్నికల్లో ఆయన 54.04 శాతం ఓట్లు సాధించినట్లు ఎన్నికల కమిషన్ 2023 అక్టోబర్ ఒకటో తేదీన ప్రకటించింది. ప్రస్తుత అధ్యక్షుడు ఇబ్రహీం మహమ్మద్ సోలిహ్ 45.96 శాతం ఓట్లు సాధించినట్లు తెలిపారు. 2023 నవంబర్ 17వ తేదీన మహ్మద్ మయిజ్జు మాల్దీవులు నూతన అధ్యక్షుడిగా ప్రమాణస్వీకారం చేశారు. మహ్మద్ మయిజ్జు కు చెందిన పీపుల్స్ నేషనల్ కాంగ్రెస్ చైనా అనుకూల పార్టీగా పేరుగాంచింది. అధికారంలోకి వస్తే మాల్దీవుల్లో ఉన్న భారత బలగాలను వెనక్కి పంపించివేస్తామని, భారతదేశంపై ఆధారపడటం తగ్గిస్తానని మహ్మద్ మయిజ్జు హామీ ఇచ్చారు.

మూలాలు :

వర్గం:మాల్దీవులు నూతన అధ్యక్షుడు
డేవిడ్ టెర్‌బ్రూగ్

**డేవిడ్ జాన్ టెర్‌బ్రూగ్** (జననం 1977, జనవరి 31) దక్షిణాఫ్రికా మాజీ క్రికెటర్. 1998 - 2004 మధ్యకాలంలో దక్షిణాఫ్రికా జాతీయ క్రికెట్ జట్టు తరపున ఏడు టెస్ట్ మ్యాచ్‌లు, నాలుగు వన్డే ఇంటర్నేషనల్స్ ఆడాడు. వెన్నుగాయం కారణంగా కేరీర్ మధ్యలోనే పదవీ విరమణ పొందాడు. టెర్‌బ్రూగ్ కుడిచేతి ఫాస్ట్-మీడియం డెలివరీలతో బౌలింగ్ చేశాడు, టైలెండర్‌గా కుడిచేతి బ్యాటింగ్ చేశాడు.

## క్రికెట్ రంగం
స్కూల్‌బాయ్ స్థాయిలో ప్రతిభావంతులైన ఆటగాడిగా రాణించాడు. 1995లో దక్షిణాఫ్రికా  అండర్-19 ఇంగ్లాండ్ పర్యటనలో భాగంగా ఉన్నాడు. 18 సంవత్సరాల వయసులో గాయం నుండి కోలుకొని పూర్తి అంతర్జాతీయ బౌలర్‌గా మారాడు.  1999లో చీలమండ ఆపరేషన్ అవసరమైంది, కానీ మళ్ళీ కోలుకున్నాడు. దక్షిణాఫ్రికా తరపున ఆడటం కొనసాగించాడు.

2000లో పాకిస్తాన్‌పై తన వన్డే అరంగేట్రంలో 4/20 తీసుకున్నాడు. దక్షిణాఫ్రికా విజయంలో ప్లేయర్ ఆఫ్ ది మ్యాచ్ అవార్డును గెలుచుకున్నాడు. 2002లో బంగ్లాదేశ్‌పై 5/46 తీసుకున్నాడు. ఇది టెస్ట్ మ్యాచ్‌లో ఇతని అత్యుత్తమ బౌలింగ్. అయినప్పటికీ ఏడాదిన్నరపాటు జట్టు కోసం ఆడలేదు. గౌటెంగ్, హైవెల్డ్ లయన్స్ కొరకు దేశీయంగా ఆడాడు. 2005లో గాయం కారణంగా 29 సంవత్సరాల వయస్సులో క్రికెట్ లోని అన్ని ఫార్మాట్ల నుండి తప్పుకున్నాడు.

## మూలాలు

## బాహ్య లింకులు

* 
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1977 జననాలు
పీటర్ స్ట్రైడమ్

**పీటర్ కోయెన్‌రాడ్ స్ట్రైడమ్** (జననం 1969, జూన్ 10) దక్షిణాఫ్రికా మాజీ క్రికెటర్. దక్షిణాఫ్రికా క్రికెట్ జట్టు తరపున రెండు టెస్ట్ మ్యాచ్‌లు, పది వన్డే ఇంటర్నేషనల్‌లు ఆడాడు.

## క్రికెట్ రంగం
2000లో దక్షిణాఫ్రికా క్రికెట్ మ్యాచ్ ఫిక్సింగ్‌లో చిక్కుకొని, ఆ ఆరోపణల నుండి విముక్తి కూడా పొందాడు. 2020 ఫిబ్రవరిలో, దక్షిణాఫ్రికాలో జరిగిన ఓవర్-50 క్రికెట్ ప్రపంచ కప్ కోసం దక్షిణాఫ్రికా జట్టులో ఎంపికయ్యాడు. పీటర్ స్ట్రైడమ్ 2000లో సెంచూరియన్‌లో ఇంగ్లండ్‌తో ఆడిన వివాదాస్పద ఇన్నింగ్‌ల టెస్టులో తన టెస్టు అరంగేట్రం చేశాడు. ఆల్‌రౌండర్‌గా ఎంపికైన అతను క్లిష్ట పరిస్థితుల్లో ఆరు ఓవర్లు మాత్రమే బౌలింగ్ చేసి 30 పరుగులు ఇచ్చాడు. అయితే, కరోనావైరస్ మహమ్మారి కారణంగా టోర్నమెంట్ మూడవ రౌండ్ మ్యాచ్‌ల సమయంలో రద్దు చేయబడింది.

ముంబైలో భారత్‌తో జరిగిన ఫాలోయింగ్, చివరి టెస్టులో అతను బౌలింగ్ చేయలేదు, బ్యాట్‌తో విఫలమయ్యాడు. ఇతను 10 వన్డే ఇంటర్నేషనల్స్ కూడా ఆడాడు. ఉపయోగకరమైన ఎడమచేతి స్పిన్నర్ గా, మిడిల్-ఆర్డర్ బ్యాట్స్‌మన్ గా రాణించాడు.

## మూలాలు

## బాహ్య లింకులు

వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1969 జననాలు
గోబో ఆష్లే

**విలియం హేర్ "గోబో" ఆష్లే** (1862, ఫిబ్రవరి 10 - 1930, జూలై 14) దక్షిణాఫ్రికా మాజీ క్రికెటర్. దక్షిణాఫ్రికా క్రికెట్ జట్టు తరపున 1889లో ఒక టెస్ట్ ఆడాడు. దేశం ఇప్పటివరకు ఆడిన రెండో టెస్టు.

## క్రికెట్ రంగం
ఎడమచేతి మీడియం-పేస్డ్ బౌలర్ గా రాణించాడు. బౌల్ చేసిన ఏకైక టెస్ట్ ఇన్నింగ్స్‌లో 95 పరుగులకు 7 వికెట్లు తీసుకున్నాడు. ఆ ప్రారంభ దక్షిణాఫ్రికా టెస్టులో ఆల్బర్ట్ రోజ్-ఇన్నెస్ తర్వాత ఐదు వికెట్లు తీసిన రెండవ దక్షిణాఫ్రికా ఆటగాడిగా నిలిచాడు. 1890, 1891లో దక్షిణాఫ్రికా దేశీయ క్రికెట్‌లో కేప్ టౌన్ క్లబ్‌ల జట్టు. వెస్ట్రన్ ప్రావిన్స్ తరపున మూడు ఫస్ట్-క్లాస్ మ్యాచ్‌లు ఆడాడు, 13 వికెట్లు తీశాడు. వోల్టెలిన్ వాన్ డెర్ బిజ్ల్‌తో బౌలింగ్ ప్రారంభించినప్పుడు 1890–91 ఛాంపియన్ బ్యాట్ టోర్నమెంట్‌ను గెలుచుకున్న వెస్ట్రన్ ప్రావిన్స్ జట్టులో సభ్యుడిగా ఉన్నాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1930 మరణాలు
వర్గం:1862 జననాలు
అడ్రియన్ కైపర్

**అడ్రియన్ పాల్ కైపర్** (జననం 1959, ఆగస్టు 24) దక్షిణాఫ్రికా మాజీ క్రికెట్ ఆటగాడు. 1991 - 1996 మధ్యకాలంలో ఒక టెస్ట్ మ్యాచ్, 25 వన్డే ఇంటర్నేషనల్స్ ఆడాడు. కైపర్ ఇప్పుడు వెస్ట్రన్ కేప్‌లోని గ్రాబౌ సమీపంలోని ఎల్గిన్‌లో రైతుగా ఉన్నాడు.

## అంతర్జాతీయ కెరీర్

కైపర్ దక్షిణాఫ్రికా క్రికెట్ జట్టు కోసం 5 అనధికారిక "టెస్టులు" ఆడాడు. 1981లో మొదటి ఆటగాడిగా ఉన్నాడు, 1990లో ఇంగ్లండ్‌పై చివరిగా ఆడాడు. 1991లో భారత్‌తో జరిగిన మొదటి వన్డే ఇంటర్నేషనల్ సిరీస్‌లో ఆడాడు. 3వ మ్యాచ్‌లో, 1992 ప్రపంచ కప్‌లో దక్షిణాఫ్రికా విజయంలో కీలక పాత్ర పోషించాడు. దక్షిణాఫ్రికా మొదటి వన్డేలో ఓడిపోయినప్పటికీ, కైపర్ 43 పరుగులు చేశాడు.

కైపర్ 1992లో బార్బడోస్‌లో వెస్టిండీస్‌తో తిరిగి ప్రవేశించిన తర్వాత దక్షిణాఫ్రికా మొదటి టెస్టులో కూడా ఆడాడు. కైపర్‌ని వన్డే స్పెషలిస్ట్‌గా చూడటం వలన అది ఇతని ఏకైక అధికారిక టెస్ట్. 1994లో వెర్‌వోర్డ్‌బర్గ్ (సెంచూరియన్) లో ఆస్ట్రేలియాతో జరిగిన వన్డే ఇంటర్నేషనల్ మ్యాచ్‌లో క్రెయిగ్ మెక్‌డెర్మాట్ వేసిన ఓవర్‌లో మూడు వరుస సిక్సర్‌లతో సహా 26 పరుగులు చేశాడు.

కైపర్ 1996 వరకు వన్ డే ఇంటర్నేషనల్స్ ఆడాడు. పోర్ట్ ఎలిజబెత్‌లో ఇంగ్లాండ్‌తో జరిగిన తన చివరి ఇన్నింగ్స్‌లో 61 పరుగులు చేశాడు. కానీ ఇతని వయస్సు, ఫిట్‌నెస్ కారణంగా 1996 క్రికెట్ ప్రపంచ కప్ జట్టులో ఎంపికకాలేదు.

ఇతని కెరీర్‌లో కైపర్ అతని పెద్ద హిట్టింగ్ కారణంగా ఇయాన్ బోథమ్‌తో పోల్చబడ్డాడు. ఇతను 1990లో బ్లూమ్‌ఫోంటెయిన్‌లో తిరుగుబాటు చేసిన ఇంగ్లాండ్ జట్టుపై ఎనిమిది సిక్స్‌లు, ఎనిమిది ఫోర్లతో 67 బంతుల్లో (48 బంతుల్లో అతని సెంచరీని చేరుకున్నాడు) 117 పరుగులు చేశాడు. ఇది తాను చూసిన అత్యుత్తమ వన్డే సెంచరీ అని తోటి దక్షిణాఫ్రికా బ్యాట్స్‌మెన్ డారిల్ కల్లినన్ పేర్కొన్నాడు.
## మూలాలు

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1959 జననాలు
జానీ లిండ్సే

**జాన్ డిక్సన్ లిండ్సే** (1908, సెప్టెంబరు 8 - 1990, ఆగస్టు 31) దక్షిణాఫ్రికా మాజీ క్రికెట్ ఆటగాడు. 1947లో మూడు టెస్టులు ఆడాడు.

## జననం
జాన్ డిక్సన్ లిండ్సే 1908, సెప్టెంబరు 8న  దక్షిణాఫ్రికాలో జన్మించాడు. ఇతని కుమారుడు డెనిస్ కూడా దక్షిణాఫ్రికా తరపున టెస్ట్ క్రికెట్ ఆడాడు.

## క్రికెట్ రంగం
ట్రాన్స్‌వాల్ కోసం 1933లో ఫస్ట్-క్లాస్ అరంగేట్రం చేసాడు. 1946-47లో 38 సంవత్సరాల వయస్సులో 1947 ఇంగ్లాండ్ పర్యటనకు ఫస్ట్-ఛాయిస్ కీపర్‌గా ఎంపికయ్యాడు. మొత్తం మీద వేసవిలో 27 ఔట్లు చేశాడు. 1948-49లో రిటైర్మెంట్‌కు ముందు మరో మూడు ఫస్ట్-క్లాస్ మ్యాచ్‌లు మాత్రమే ఆడాడు. నార్త్ ఈస్టర్న్ ట్రాన్స్‌వాల్‌కి 1937-38లో మొదటి ఫస్ట్-క్లాస్ సీజన్‌లో కెప్టెన్‌గా ఉన్నాడు.

## మరణం
జాన్ డిక్సన్ లిండ్సే 1990, ఆగస్టు 31న దక్షిణాఫ్రికాలో మరణించాడు.

## మూలాలు

వర్గం:వికెట్ కీపర్లు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1990 మరణాలు
వర్గం:1908 జననాలు
రోనాల్డ్ డ్రేపర్

**రోనాల్డ్ జార్జ్ డ్రేపర్** (జననం 1926, డిసెంబరు 24) దక్షిణాఫ్రికా మాజీ అంతర్జాతీయ క్రికెటర్. 1945 - 1959 మధ్యకాలంలో ఫస్ట్ క్లాస్ క్రికెట్ ఆడాడు. దక్షిణాఫ్రికా క్రికెట్ జట్టు తరపున 1950లో రెండు టెస్టులు కూడా ఆడాడు.

## జననం
డ్రేపర్ 1926, డిసెంబరు 24న కేప్ ప్రావిన్స్‌లోని ఔడ్‌షూర్న్‌లో జన్మించాడు. పోర్ట్ ఎలిజబెత్‌లోని గ్రే హై స్కూల్‌లో చదువుకున్నాడు.

## క్రికెట్ రంగం
మూడవ స్థానంలో బ్యాటింగ్ చేస్తూ, తన 19వ పుట్టినరోజున అతను 1945 డిసెంబరులో తూర్పు ప్రావిన్స్ తరపున ఫస్ట్-క్లాస్ అరంగేట్రంలో సెంచరీ చేసాడు, ఈ మ్యాచ్‌లో అత్యధిక స్కోరు సాధించాడు. 1946–47లో తూర్పు ప్రావిన్స్‌కు వికెట్ కీపింగ్ చేయడం ప్రారంభించాడు, తన మిగిలిన కెరీర్‌లో దీనిని సక్రమంగా చేయలేదు.

1949-50లో ఆస్ట్రేలియా పర్యటన జట్టుతో ఆడిన దక్షిణాఫ్రికా XIకి డ్రేపర్ వికెట్ కీపర్‌గా ఎంపికయ్యాడు. కొన్నివారాల తర్వాత ఆస్ట్రేలియన్లపై తూర్పు ప్రావిన్స్ తరపున బ్యాటింగ్ ప్రారంభించి 86 పరుగులు చేశాడు. ఆస్ట్రేలియాతో దక్షిణాఫ్రికా మొదటి మూడు టెస్టుల్లో ఓడిపోయిన తర్వాత, నాల్గవ టెస్ట్ కోసం ఎంపిక చేసిన ఐదుగురు కొత్త ఆటగాళ్ళలో డ్రేపర్ ఒకరు, వీరిలో డ్రేపర్‌తో సహా నలుగురు తమ టెస్ట్ అరంగేట్రం చేశారు. మూడవ స్థానంలో బ్యాటింగ్ చేస్తూ, 15 పరుగులు మాత్రమే చేసాడు, కానీ మ్యాచ్ డ్రా అయింది. అతను ఇన్నింగ్స్ ఓటమిలో 7, 3 చేయడంతో ఐదవ టెస్టులో తన స్థానాన్ని నిలబెట్టుకున్నాడు.

తదుపరి టెస్టులు ఆడలేదు, కానీ కొన్ని సంవత్సరాలు క్యూరీ కప్‌లో బ్యాట్స్‌మన్‌గా కొనసాగాడు. 1952-53 సీజన్‌లో మొదటి రెండు మ్యాచ్‌లలో, ఇప్పుడు గ్రిక్వాలాండ్ వెస్ట్ తరఫున బ్యాటింగ్ ప్రారంభించాడు. రోడేషియాపై 145, 8 పరుగులు, బోర్డర్‌పై 129, 177 పరుగులు చేశాడు. క్యూరీ కప్‌లో ప్రతి ఇన్నింగ్స్ ఎవరైనా సెంచరీ చేయడం ఇదే మొదటిసారి. ఈ రెండు మ్యాచ్‌ల్లోనూ మొదటి రోజు లంచ్‌కు ముందు సెంచరీ సాధించాడు. అవి చివరి ఫస్ట్‌క్లాస్ సెంచరీలు. 1959-60లో ట్రాన్స్‌వాల్ బితో జరిగిన అతని చివరి ఫస్ట్-క్లాస్ మ్యాచ్‌లో, గ్రిక్వాలాండ్ వెస్ట్ మొదటి-ఇన్నింగ్స్ మొత్తం ఇతని తమ్ముడు ఎర్రోల్ 1951–52లో తూర్పు ప్రావిన్స్‌కు, 1953–54 నుండి 1967–68 వరకు గ్రిక్వాలాండ్ వెస్ట్ కోసం ఆడాడు.

## ఇతర వివరాలు
2021, సెప్టెంబరు 3న జాన్ వాట్కిన్స్ మరణంతో, డ్రేపర్ జీవించి ఉన్న అతి పెద్ద టెస్ట్ క్రికెటర్ అయ్యాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1926 జననాలు
భండారి శాసనసభ నియోజకవర్గం

**భండారి శాసనసభ నియోజకవర్గం** నాగాలాండ్ రాష్ట్రంలోని నియోజకవర్గాలలో ఒకటి. ఈ నియోజకవర్గం వోఖా జిల్లా, నాగాలాండ్ లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:నాగాలాండ్ శాసనసభ నియోజకవర్గాలు
క్రిస్ డక్‌వర్త్

**క్రిస్టోఫర్ ఆంథోనీ రస్సెల్ డక్‌వర్త్** (1933, మార్చి 22 - 2014, మే 16) దక్షిణాఫ్రికా మాజీ క్రికెటర్. 1957లో దక్షిణాఫ్రికా తరపున రెండు టెస్టులు ఆడాడు.

## జననం
డక్‌వర్త్ 1933, మార్చి 22న క్యూ క్యూ, సదరన్ రోడేషియా (ఇప్పుడు క్వెక్వే, జింబాబ్వే) లో జన్మించాడు. చాప్లిన్ హైస్కూల్, యూనివర్సిటీ ఆఫ్ నాటల్‌లో చదువుకున్నాడు. రోడేషియా తరపున హాకీ, నాటల్ అండర్-19 కొరకు రగ్బీ, జోహన్నెస్‌బర్గ్‌లో లీగ్ టెన్నిస్ కూడా ఆడాడు.

## క్రికెట్ రంగం
1956–57 సిరీస్‌లో ఇంగ్లాండ్‌తో జరిగిన రెండు టెస్టులను దక్షిణాఫ్రికా గెలుచుకుంది. వాండరర్స్, జోహన్నెస్‌బర్గ్‌లో నాల్గవది, పోర్ట్ ఎలిజబెత్‌లోని సెయింట్ జార్జ్ పార్క్‌లో ఐదవది. కెప్టెన్ క్లైవ్ వాన్ రైనెవెల్డ్ ప్రతి పోటీ ముగింపులో అతనికి ఒక స్మారక స్టంప్‌ను బహుకరించాడు.

ఫస్ట్-క్లాస్ క్రికెట్‌లో, డక్‌వర్త్ పీటర్‌మారిట్జ్‌బర్గ్‌లోని యూనివర్సిటీలో నాటల్ కోసం 1952-1953 సీజన్ నుండి రెండు సంవత్సరాలు ఆడాడు, తన రెండవ మ్యాచ్‌లో సెంచరీ సాధించాడు. 1954-55లో రొడేషియాకు తిరిగి వచ్చాడు. 1963 వేసవి మధ్యలో జాతీయ జట్టుకు నాయకత్వం వహించమని రోడేసియన్ సెలెక్టర్లు అడిగారు, అతని కుటుంబం త్వరలో దక్షిణాఫ్రికాకు వలస వెళ్ళవలసి ఉన్నందున నిరాకరించాడు. అక్కడ జోహన్నెస్‌బర్గ్‌లో, జాన్ వెయిట్ ఆహ్వానం మేరకు, 1965–66 సీజన్‌లో తన వాండరర్స్ జట్టు కోసం ఆడాడు.

1955, 1960లో ఇంగ్లాండ్‌కు వెళ్ళిన రెండు విదేశీ పర్యటనల్లో రిజర్వ్ వికెట్ కీపర్‌గా ఉన్నాడు, కానీ ఏ పర్యటనలోనూ ఏ టెస్టుకు ఎంపిక కాలేదు. 1955 పర్యటనలో నార్తాంప్టన్‌షైర్‌పై అత్యధిక ఫస్ట్-క్లాస్ స్కోరు, 158 పరుగులు చేశాడు.

దక్షిణాఫ్రికా తరఫున ఆడిన 33 మ్యాచ్‌లలో, 21 సార్లు విజేతగా నిలిచాడు. 1960 పర్యటనలో రెండు పరాజయాలు సంభవించాయి, ఒకసారి నార్త్‌యాంప్టన్‌లో డక్‌వర్త్ రెండో ఇన్నింగ్స్‌లో 7 వికెట్లకు 101 పరుగులతో నాటౌట్ 51 పరుగులు చేసిన తర్వాత, జాకీ మెక్‌గ్లే సాహసోపేతమైన డిక్లరేషన్‌కు ముందు, మరొకటి బ్రిస్టల్‌లో ఘోరమైన వికెట్‌పై తీశాడు.

## మూలాలు

## బాహ్య లింకులు
* 
* Chris Duckworth at CricketArchive

వర్గం:వికెట్ కీపర్లు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:2014 మరణాలు
వర్గం:1933 జననాలు
క్లైవ్ హాల్స్

**క్లైవ్ గ్రే హాల్స్** (1935, ఫిబ్రవరి 28 - 2002, మే 28) దక్షిణాఫ్రికా మాజీ క్రికెట్ ఆటగాడు. దక్షిణాఫ్రికా క్రికెట్ జట్టు తరపున 1964లో మూడు టెస్ట్ మ్యాచ్‌లు ఆడాడు. 

## క్రికెట్ రంగం
కుడిచేతి ఫాస్ట్ బౌలర్ గా, కుడిచేతి టెయిల్-ఎండ్ బ్యాట్స్‌మన్ గా రాణించాడు. 1952-53లో 17 సంవత్సరాల వయస్సులో నటాల్‌కు ఫస్ట్-క్లాస్ క్రికెట్ లోకి అరంగేట్రం చేశాడు. 1962-63లో 10 సీజన్లలో కేవలం 16 మ్యాచ్‌లు మాత్రమే ఆడాడు. 18.26 వద్ద 19 వికెట్లు పడగొట్టి, నాటల్‌ను గెలిపించడంలో సహాయం చేశాడు. క్యూరీ కప్, తరువాతి సీజన్‌లో ఆస్ట్రేలేషియా పర్యటన కోసం ఎంపికయ్యాడు.

పర్యటనలో, రాష్ట్ర మ్యాచ్‌లలో మూడవ టెస్ట్ వరకు టెస్ట్ జట్టు నుండి దూరంగా ఉన్నాడు. డ్రాగా ముగిసిన మ్యాచ్‌లో రెండు వికెట్లు తీశాడు, ఆ తర్వాత అడిలైడ్‌లో జరిగిన నాల్గవ టెస్ట్‌లో మూడు వికెట్లు తీసుకున్నాడు, రెండో ఇన్నింగ్స్‌లో 50 పరుగులకు 3 వికెట్ల చొప్పున తన అత్యుత్తమ టెస్టు గణాంకాలతో మ్యాచ్ విన్నింగ్ వికెట్‌ను తీసుకున్నాడు. ఐదవ టెస్ట్‌లో ఒక వికెట్ తీశాడు, అయితే న్యూజీలాండ్‌లో జరిగిన మూడు టెస్ట్‌లలో సెలెక్టర్లు నలుగురు-పురుషుల పేస్ దాడికి తిరిగి వచ్చారు. 11వ స్థానంలో బ్యాటింగ్ చేస్తున్న అతను తన మూడు టెస్ట్ ఇన్నింగ్స్‌లలో దేనిలోనూ ఔట్ కాలేదు.

1964-65 సీజన్ ప్రారంభంలో ట్రాన్స్‌వాల్‌తో జరిగిన మ్యాచ్‌లో నాటల్‌కు 49 పరుగులకు 5 వికెట్లు తీశాడు. ఒక టెస్ట్ ట్రయల్ మ్యాచ్‌లో ది రెస్ట్‌తో జరిగిన దక్షిణాఫ్రికా జట్టుకు ఎంపికయ్యాడు, అత్యధిక మొదటి- రోడేషియాపై క్లాస్ స్కోరు 35 నాటౌట్, ఎంసిసికి వ్యతిరేకంగా దక్షిణాఫ్రికా ఇన్విటేషన్ XI కోసం ఐదు వికెట్లు తీశాడు, కానీ ఆ సీజన్‌లో ఇంగ్లండ్‌తో జరిగిన ఐదు టెస్టుల్లో దేనికీ లేదా పర్యటనకు ఎంపిక కాలేదు. 1965లో ఇంగ్లాండ్, పదవీ విరమణ చేశాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:2002 మరణాలు
వర్గం:1935 జననాలు
సచిన్ (గుజరాత్)

**సచిన్** అనేది గుజరాత్ రాష్ట్రం సూరత్ మెట్రోపాలిటన్ శివారు ప్రాంతం. సూరత్ మున్సిపల్ కార్పొరేషన్ కు చెందిన ఈ ప్రాంతంలో గుజరాత్ ఇండస్ట్రియల్ డెవలప్‌మెంట్ కార్పొరేషన్ (GIDC), సూరత్ స్పెషల్ ఎకనామిక్ జోన్ (SurSEZ), డైమండ్ సెజ్ వంటి అనేక ప్రైవేట్ సెజ్ లు నిర్వహించబడుతున్న పెద్ద పారిశ్రామిక ప్రాంతం ఇది, ఇన్ ల్యాండ్ కంటైనర్ డిపో (ICD) కూడా ఇక్కడ ఉంది.

ఈ పట్టణం సూరత్ నుండి రైలు మార్గంలో 9 కి.మీ, సూరత్ నుండి 13 కి.మీ రోడ్డు మార్గంలో సూరత్-నవసారి-ముంబై రాష్ట్ర రహదారిపై ఉదానాకు దక్షిణాన ఉంది, దీనిని సూరత్-నవసారి ట్విన్ సిటీ రోడ్ అని పిలుస్తారు. సచిన్ రైల్వే స్టేషన్(SCH) ముంబై-అహ్మదాబాద్-జైపూర్-ఢిల్లీ ప్రధాన మార్గంలో ఉంది. సచిన్ వెస్ట్రన్ డెడికేటెడ్ ఫ్రైట్ కారిడార్ ఆఫ్ ఇండియాలో ఉంటుంది.

ఈ పట్టణం నవ్సారికి దగ్గరగా ఉంది, ఇది నవ్సారికి ఉత్తరాన 11 కి.మీ. ఢిల్లీ-ముంబై రైలు మార్గంలో సచిన్ కూడా ఒక రైల్వే జంక్షన్. సచిన్ NH-6, NH-228, NH-8, ఇతర ప్రధాన రాష్ట్ర రహదారుల జంక్షన్‌లో ఉంది. సచిన్ సూరత్-నవసారి ఇండస్ట్రియల్ ఏరియా, ఢిల్లీ ముంబై ఇండస్ట్రియల్ కారిడార్, డెడికేటెడ్ ఫ్రైట్ కారిడార్ కార్పొరేషన్ ఆఫ్ ఇండియాలో ముఖ్యమైన ప్రాంతంలో ఉంటుంది.

సచిన్ సూరత్ అర్బన్ డెవలప్‌మెంట్ అథారిటీ (SUDA) కింద వస్తుంది. కొంత ప్రాంతం సూరత్ మునిసిపల్ కార్పొరేషన్ (SMC) పాలక సంస్థ పరిధిలో ఉంది, కొన్ని INA డెవలప్‌మెంట్ అథారిటీలో, మరికొన్ని కనక్‌పూర్-కాన్సాద్ మునిసిపాలిటీలో ఉన్నాయి. 2015లో, పట్టణంలోని నివాసితులకు మెరుగైన సౌకర్యాలను అందించడానికి సచిన్ మునిసిపాలిటీ హోదాకు అప్‌గ్రేడ్ చేయబడింది.

సచిన్ సూరత్ జిల్లాకు దక్షిణాన ఉన్న పట్టణం. ఇది చాలా అనువైన ప్రాంతం, ఫలితంగా అనేక పరిశ్రమలు GIDC ద్వారా స్థాపించబడ్డాయి. విస్తీర్ణం పరంగా సచిన్ ఇండస్ట్రియల్ ఏరియా ఆసియాలో రెండవ అతిపెద్ద పారిశ్రామిక స్థావరం.

## జియోగ్రఫీ
సచిన్ నగరం 21.08°N 72.88°E వద్ద ఉంది. ఇది సగటున 22 మీటర్లు (66 అడుగులు) ఎత్తులో ఉంది.

## జనాభా
2008 అంచనా ప్రకారం సచిన్ జనాభా 75000 ఉండగా, పురుషులు 55%, స్త్రీలు 45% మంది ఉన్నారు. సచిన్ సగటు అక్షరాస్యత రేటు 74%, జాతీయ సగటు 59.5% కంటే ఎక్కువ: పురుషుల అక్షరాస్యత 81%, స్త్రీల అక్షరాస్యత 63%. సచిన్‌లో, జనాభాలో 14% మంది 6 సంవత్సరాల కంటే తక్కువ వయస్సు కలవారు.

## పర్యాటక రంగం

* సార్థనా నేషనల్ పార్క్
* డుమాస్ బీచ్
* సూరత్ కోట
* అంబికా నికేతన్ ఆలయం

## మూలాలు

వర్గం:సూరత్ సబర్బన్ ప్రాంతం
వర్గం:సూరత్ జిల్లా
వర్గం:విచిత్ర పేర్లుతో ఉన్న గ్రామాలు
వర్గం:గుజరాత్
టి.ఎం.సెల్వగణపతి

**టి.ఎం.సెల్వగణపతి** తమిళనాడు రాష్ట్రానికి చెందిన రాజకీయ నాయకుడు. ఆయన  1991లో తిరుచెంగోడ్ నియోజకవర్గం నుండి ఎమ్మెల్యేగా ఎన్నికై 1991 నుండి 1996 వరకు జయలలిత ప్రభుత్వంలో మంత్రిగా పని చేశాడు.
## రాజకీయ జీవితం
సెల్వగణపతి ఆల్ ఇండియా అన్నా ద్రవిడ మున్నేట్ర కజగం ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1991లో తిరుచెంగోడ్ నియోజకవర్గం నుండి శాసనసభ్యుడిగా ఎన్నికై 1991 నుండి 1996 వరకు జయలలిత మంత్రివర్గంలో స్థానిక పరిపాలనా మంత్రిగా  పని చేశాడు. ఆయన ఆ తరువాత 1999లో జరిగిన లోక్‌సభ ఎన్నికల్లో సేలం లోక్‌సభ నియోజకవర్గ నుండి పోటీ చేసి 13వ లోక్‌సభకు  ఎంపీగా ఎన్నికయ్యాడు.  

## వివాదాలు
ఫిబ్రవరి 2000న ప్లెజెంట్ స్టే హోటల్ కేసులో ట్రయల్ కోర్టు అతనిని దోషిగా నిర్ధారించింది.  4 డిసెంబర్ 2001న హైకోర్టు నిర్దోషిగా ప్రకటించింది. సెల్వగణపతి 30 మే 2000న కలర్ టీవీ స్కామ్‌లో ట్రయల్ కోర్టుచే దోషిగా నిర్ధారించగా,  4 డిసెంబర్ 2001న హైకోర్టు నిర్దోషిగా ప్రకటించింది. సెల్వగణపతి ఆయన అనుచరులు 1995 నుండి 1996 మధ్య శ్మశానవాటిక షెడ్ల నిర్మాణంలో కుట్ర పన్నారని జవహర్ రోజ్‌గార్ యోజన (జెఆర్‌వై) కింద శ్మశాన వాటికల నిర్మాణంలో ప్రభుత్వానికి ఆర్థికంగా నష్టం కలిగించారని కేసు వేయడంతో విచారణ అనంతరం 2014లో ప్రత్యేక సీబీఐ కోర్టు జారీ చేసిన రెండేళ్ల జైలు శిక్షను రద్దు చేస్తూ మాజీ రాజ్యసభ ఎంపీ సెల్వగణపతిని మద్రాస్ హైకోర్టు నిర్దోషిగా ప్రకటించింది.

## మూలాలు

వర్గం:అఖిల భారత అన్నా ద్రవిడ మున్నేట్ర కజగం రాజకీయ నాయకులు
ఎ. రాజా

**ఆండిముత్తు రాజా** (జననం **సత్యశీలన్** ; 1963 అక్టోబరు 26) తమిళనాడుకు చెందిన ఒక రాజకీయ నాయకుడు, ఇతను నీలగిరి నియోజకవర్గానికి పార్లమెంటు సభ్యునిగా పనిచేస్తున్నాడు. ద్రవిడ మున్నేట్ర కజగం ప్రధాన కార్యదర్శిగా పనిచేస్తున్నాడు. రాజా తమిళనాడులోని నీలగిరి నియోజకవర్గం నుండి రెండుసార్లు ఎంపీగా గెలుపొందాడు. 1996 నుండి నాలుగు సార్లు లోక్సభకు ఎన్నికయ్యారు. రాజా వృత్తిరీత్యా న్యాయవాది తిరుచిరాపల్లిలోని ప్రభుత్వ న్యాయ కళాశాలలో మాస్టర్స్ డిగ్రీ చేశారు.

రాజా మొదటిసారిగా 1996లో పెరంబలూరు నియోజకవర్గం నుండి లోక్‌సభ సభ్యునిగా పార్లమెంటుకు ఎన్నికయ్యారు 1999 2004 ఎన్నికలలో అదే నియోజకవర్గం నుండి గెలుపొందాడు. 2009లో నీలగిరి నియోజకవర్గం నుండి గెలుపొందాడు. రాజా 1996 నుండి 2000 వరకు గ్రామీణాభివృద్ధి శాఖ సహాయ మంత్రిగా, 2000 సెప్టెంబరు నుండి 2004 మే వరకు రాష్ట్ర, ఆరోగ్యం కుటుంబ సంక్షేమ శాఖ మంత్రిగా 2004 మే నుండి 2007 మే వరకు పర్యావరణ శాఖ మంత్రిగా పనిచేశాడు. దయానిధి మారన్ రాజీనామా తర్వాత అతను 2007 మే నుండి కమ్యూనికేషన్ ఇన్ఫర్మేషన్ టెక్నాలజీ శాఖ మంత్రి అయ్యాడు.

## రాజకీయ జీవితం

### ఎన్నికల్లో పోటీ చేశారు

### నిర్వహించిన పదవులు

* **1996** : 1వ సారి లోక్‌సభకు (పదకొండవ) ఎన్నికయ్యారు
* ** 1996 అక్టోబరు 13** - ** 2000 సెప్టెంబరు 29** : భారత గ్రామీణాభివృద్ధి శాఖ మంత్రి.
* **1999 మే** : లోక్‌సభకు (పదమూడవ) రెండోసారి ఎన్నికయ్యారు
* ** 2000 సెప్టెంబరు 30** - ** 2004 మే 21** :, ఆరోగ్యం కుటుంబ సంక్షేమ మంత్రి
* **2004 మే** : పెరంబలూరు నుంచి లోక్‌సభకు (పద్నాలుగో) మూడోసారి ఎన్నికయ్యారు
* ** 2004 మే 23** - ** 2007 మే 17** : పర్యావరణ అటవీ శాఖ మంత్రి
* ** 2007 మే 18** - ** 2009 మే 31** : కమ్యూనికేషన్ ఇన్ఫర్మేషన్ టెక్నాలజీ మంత్రి
* **2009 మే** : నీలగిరి నుండి నాల్గవసారి లోక్‌సభకు (పదిహేనవ) ఎన్నికయ్యారు 
## మూలాలు

వర్గం:1963 జననాలు
వర్గం:జీవిస్తున్న ప్రజలు
తమిళచ్చి తంగపాండ్యన్

**తమిజాచి తంగపాండియన్** తమిళనాడు రాష్ట్రానికి చెందిన కవి, గీత రచయిత, వక్త,  రచయిత & రాజకీయ నాయకురాలు. ఆమె 2019 భారత సార్వత్రిక ఎన్నికలలో చెన్నై సౌత్ నియోజకవర్గం నుండి లోక్‌సభ సభ్యురాలిగా ఎన్నికైంది.
## రచనలు
### తమిళం

* *మన్వాసం* 
* *ఎంజోట్టు పెన్*
* *ఉరవూకల్*
* *వనపేచి* (కవితలు) 
* *పేచరవం కేతిలైయో*
* *మంజనాతి* 
* *నవీనతువతై కంబన్*
* *కాట్రు కోనర్ంత కడితంగల్, కలముమ్ కవితైయుమ్, సొల్ తోడుం తోరం, పంపడం*
* *అరుహన్* 
* *మయిలేరగు మనసు*
* *అవలుక్కు వేయిల్ ఎండ్రు పెయార్* 
* *పూనైగల్ సోర్గతిర్కు సెల్వతిల్లై*
* *చొట్టంగల్* (2015)
* *ముట్టు వీడు* (2015)

### ఆంగ్లం

* *ఐలాండ్ టు ఐలాండ్: ది వాయిస్ ఆఫ్ శ్రీలంక ఆస్ట్రేలియన్ ప్లే రైట్, ఎర్నెస్ట్ థాలయసింగ్ మాకిన్‌టైర్* (2013) 
* *అంతర్గత సంభాషణలు* , తమిజాచి తంగపాండియన్ (2019) రచించిన *వనపేచి* నుండి ఎంచుకున్న పద్యాలకు CT ఇంద్ర ద్వారా అనువాదం
## గీత రచయిత్రిగా

## మాటల రచయిత్రిగా
*పారిస్ ప్యారిస్* చిత్రానికి తంగపాండియన్ డైలాగ్ రాశారు.
## రాజకీయ జీవితం

## మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:తమిళనాడు మహిళా రాజకీయ నాయకులు
వర్గం:తమిళనాడు కవులు
వర్గం:తమిళనాడు రచయిత్రులు
ఉపేంద్రగాడి అడ్డా

**ఉపేంద్రగాడి అడ్డా** 2023లో విడుదలకానున్న తెలుగు సినిమా. ఎస్‌ఎస్‌ఎల్‌ఎస్‌ క్రియేషన్‌ బ్యానర్‌పై కంచర్ల అచ్యుతరావు నిర్మించిన ఈ సినిమాకు ఆర్యన్‌ సుభాన్‌ ఎస్‌.కె. దర్శకత్వం వహించాడు. కంచర్ల ఉపేంద్ర, సావిత్రి కృష్ణ, ఐరేని మురళీధర్‌ గౌడ్‌ ప్రధాన పాత్రల్లో నటించిన ఈ సినిమా టీజర్‌ను అక్టోబర్ 27న, ట్రైలర్‌ను అక్టోబర్ 29న విడుదల చేసి సినిమాను డిసెంబర్ 1న విడుదల చేయనున్నారు.
## కథ
బంజారాహిల్స్‌ బస్తీకి చెందిన యువకుడు ఉపేంద్ర కుటుంబ భాద్యతలు పట్టించుకోకుండా జీవితం గడుపుతూ ఉంటాడు. ఈ క్రమంలో అతడి స్నేహితుడి సలహా మేరకు కోటీశ్వరుడి కూతురుని చూసి ప్రేమించి విలాసవంతమైన జీవితాన్ని అనుభవించాలనేది అనుకుంటాడు. ఓ రౌడీ షీటర్‌ దగ్గర అధిక వడ్డీకి అప్పు చేసి పబ్బులు చుట్టూ తిరుగుతూ  సావిత్రిని ప్రేమిస్తాడు.  ఆమెకు తాను కోటీశ్వరుడిని అబద్ధం చెబుతూ ఆ అబద్ధాన్ని నిజం చేయటానికి  అప్పులు చేస్తాడు. డబ్బుకోసమే ప్రేమించాలనుకున్న సావిత్రని నిజంగానే ప్రేమిస్తాడు ఉపేంద్ర దీంతో తనకు అసలు నిజం చెప్పాలనుకుంటాడు. తాను ప్రేమించిన అమ్మాయికి నిజం చెప్పేశాడా? ఈ క్రమంలో అమ్మాయల ముఠా సావిత్రిని కిడ్నాప్‌ చేస్తారు. ఆ ముఠా చేతిలో చిక్కుకున్న అతడి ప్రియురాల్ని ఎలా కాపాడుకున్నాడు? ఆ తరువాత ఏమి జరిగింది అనేదే మిగతా సినిమా కథ.
## నటీనటులు
* కంచర్ల ఉపేంద్ర
* సావిత్రి కృష్ణ
* ఐరేని మురళీధర్ గౌడ్
* సంధ్య జనక్ 
* కిరీటి దామరాజు

## సాంకేతిక నిపుణులు
*సహ నిర్మాతలు: కంచర్ల సుబ్బలక్ష్మి, కంచర్ల సునీత
*సంగీతం: రాము అద్దంకి
* సినిమాటోగ్రాఫర్‌: రవీందర్‌సన్‌
* మాటలు: శ్రీనివాస్‌ తేజ 
## మూలాలు

వర్గం:2023 తెలుగు సినిమాలు
మురారి మోహన్ ముఖర్జీ

**మురారి మోహన్ ముఖర్జీ** (1914, డిసెంబర్ 30 - 1988, జూలై 26) పశ్చిమ బెంగాల్ లోని కోల్ కతాకు చెందిన ఒక భారతీయ ప్లాస్టిక్ సర్జన్.

## ప్రారంభ జీవితం, విద్య
అతని కుటుంబం బెంగాల్ ప్రెసిడెన్సీలోని హుగ్లీ జిల్లాలోని చుచురాకు చెందినది అయినప్పటికీ అతను బీహార్, ఒరిస్సా ప్రావిన్స్ లోని భాగల్పూర్ లోని తన మేనమామ ఇంట్లో జన్మించాడు. 1931 లో చుచురాలోని షిబ్ చంద్ర సోమ్ ట్రైనింగ్ అకాడమీ నుండి మెట్రిక్యులేషన్ పూర్తి చేసిన తరువాత, అతను కలకత్తాలోని ప్రెసిడెన్సీ కళాశాల నుండి ఇంటర్మీడియట్, తరువాత 1939 లో మెడికల్ కాలేజ్ కలకత్తా నుండి ఎంబిబిఎస్ డిగ్రీ, 1949 లో కలకత్తా విశ్వవిద్యాలయం నుండి ఎంఎస్ (జెన్ సర్జరీ) పట్టా పొందాడు. అతను సర్ హెరాల్డ్ గిల్లీస్, థామస్ పోమ్ఫ్రెట్ కిల్నర్ వద్ద ఇంగ్లాండ్లో ప్లాస్టిక్ శస్త్రచికిత్స శిక్షణ పొందాడు. అతను రాయల్ కాలేజ్ ఆఫ్ సర్జన్స్ ఆఫ్ ఇంగ్లాండ్, రాయల్ కాలేజ్ ఆఫ్ సర్జన్స్ ఆఫ్ ఎడిన్బర్గ్ నుండి తన ఫెలోషిప్ పరీక్షల్లో ఉత్తీర్ణుడయ్యాడు, నవంబర్, 1951 లో ప్లాస్టిక్ సర్జరీ ప్రాక్టీస్ చేయడానికి కోల్కతాకు తిరిగి వచ్చాడు. 

## కెరీర్
అతను 1956 లో కోల్కతాలోని ఐపిజిఎమ్ఇఆర్, ఎస్ఎస్కెఎం హాస్పిటల్ (గతంలో ప్రెసిడెన్సీ జనరల్ హాస్పిటల్) లో భారతదేశంలో ప్లాస్టిక్ సర్జరీ మొదటి స్వతంత్ర విభాగాన్ని ప్రారంభించాడు.

## భారతదేశంలో ప్లాస్టిక్ సర్జరీ సమకాలీన విభాగాలు
1945 లో (రెండవ ప్రపంచ యుద్ధం ముగింపు) రెండు భారతీయ మాక్సిల్లోఫేషియల్ శస్త్రచికిత్సా విభాగాలు స్థాపించబడ్డాయి: జి.ఎం.ఫిట్జ్ గిబ్బన్ (కమాండెంట్స్ ఆఫ్ గిల్లీస్ బిజెపిఎస్ 1968 రచయిత), తరువాత టామ్ గిబ్సన్ ఆధ్వర్యంలో పూణే జిల్లాలోని కిర్కీ / ఖడ్కి వద్ద నెం.1 యూనిట్ స్థాపించబడింది. ఎరిక్ పీట్ ఆధ్వర్యంలో సికింద్రాబాద్ లో నెం.2 యూనిట్ ఉండేది. కెప్టెన్ సి.బాలకృష్ణన్ 1950 లో యుకె నుండి తిరిగి వచ్చి నాగ్పూర్ ప్రభుత్వ వైద్య కళాశాలలో లెక్చరర్ గా చేరారు, 1958 లో నాగ్పూర్లోని మెడికల్ కాలేజ్ ఆసుపత్రిలో దేశంలో రెండవ స్వతంత్ర ప్లాస్టిక్ సర్జరీ విభాగాన్ని ప్రారంభించడంలో కీలక పాత్ర పోషించారు.
## ఇవి కూడా చూడండి

* రమోలా దేవి
* సెంట్రల్ యూనివర్శిటీ ఆఫ్ ఆంధ్రప్రదేశ్
* మమత పూజారి
* రేణుక రవీంద్రన్
* రాజలక్ష్మి జయరాం
* వి. వర్షిణి

## మూలాలు


వర్గం:1988 మరణాలు
వర్గం:1914 జననాలు
హను మాన్

**హను మాన్‌** 2024లో విడుదలైన తెలుగు సినిమా. ప్రైమ్ షో ఎంట‌ర్‌టైన్‌మెంట్ బ్యానర్‌పై కె.నిరంజన్‌ రెడ్డి నిర్మించిన ఈ సినిమాకు ప్రశాంత్ వర్మ దర్శకత్వం వహించాడు. తేజ సజ్జా, అమృత అయ్యర్, వరలక్ష్మి శరత్ కుమార్ ప్రధాన పాత్రల్లో నటించిన ఈ సినిమా ట్రైలర్‌ను 2023 డిసెంబర్ 19న విడుదల చేసి, సినిమాను  జనవరి 12న తెలుగు, హిందీ, మరాఠీ, తమిళం, కన్నడ, మలయాళం, ఇంగ్లీష్, స్పానిష్, కొరియన్, చైనీస్, జపనీస్‌తో సహా పలు భారతీయ భాషల్లో విడుదలైంది. 

71వ జాతీయ చలన చిత్ర అవార్డులలో భాగంగా ఉత్తమ యాక్షన్‌ డైరెక్షన్‌ & యానిమేషన్ విజువల్ ఎఫెక్ట్ గేమింగ్ విభాగాల్లో రెండు అవార్డులకు ఎంపికైంది.

## నటీనటులు
* తేజ సజ్జా
* అమృత అయ్యర్
* వరలక్ష్మి శరత్ కుమార్ 
* వినయ్ రాయ్ 
* రాజ్ దీపక్ శెట్టి
* వెన్నెల కిషోర్ 
* సత్య 
* గెటప్ శ్రీను 
* రోహిణి
* రాకేష్ మాస్టర్
* రవితేజ
* సముద్రఖని .

## సాంకేతిక నిపుణులు
*బ్యానర్: ప్రైమ్ షో ఎంట‌ర్‌టైన్‌మెంట్ 
*నిర్మాత:  కె.నిరంజన్‌ రెడ్డి
*కథ, స్క్రీన్‌ప్లే, దర్శకత్వం: ప్రశాంత్ వర్మ
*సంగీతం: గౌరహరి, అనుదీప్ దేవ్, కృష్ణ సౌరభ్
*సినిమాటోగ్రఫీ: శివేంద్ర  
*ఎడిటర్: ఎస్.బి. రాజు తలారి

## పాటలు

## మూలాలు

వర్గం:2024 తెలుగు సినిమాలు
ఆపరేషన్ వాలెంటైన్

**ఆపరేషన్ వాలెంటైన్‌** 2023లో విడుదలైన తెలుగు సినిమా. 2019 ఫిబ్రవరి 14న పుల్వామాలో భారత జవాన్లపై జరిగిన దాడి, తర్వాత ఇండియన్ ఎయిర్ ఫోర్స్ పాకిస్థాన్, అక్కడి ఉగ్రవాదులపై తీర్చుకున్న ప్రతీకారం నేపథ్యంలో సోనీపిక్చర్స్‌ ఇంటర్నేషనల్‌ ప్రొడక్షన్‌, రెనాయ్‌సెన్స్ పిక్చర్స్ బ్యానర్లపై సందీప్ ముద్ద, నందకుమార్‌ అబ్బినేని నిర్మించిన ఈ సినిమాకు శక్తి ప్రతాప్‌ సింగ్‌ హడ దర్శకత్వం వహించాడు. వరుణ్‌ తేజ్‌, మానుషి చిల్లర్‌ ప్రధాన పాత్రల్లో నటించిన ఈ సినిమా టీజర్‌ను డిసెంబర్ 18న, ట్రైలర్‌ను ఫిబ్రవరి 20న విడుదల చేసి, సినిమాను 2024 మార్చి 1న విడుదలై మార్చి 22 నుండి అమెజాన్‌ ప్రైమ్‌ వీడియో ఓటీటీలో తెలుగు, తమిళం భాషల్లో స్ట్రీమింగ్ ప్రారంభమైంది. 

## నటీనటులు
* వరుణ్ తేజ్
* మానుషి చిల్లర్
*రుహానీ శర్మ
*అలీ రెజా
*పరేష్ పహుజా
*మీర్ సర్వర్
*షతాఫ్ ఫిగర్
*సంపత్ రాజ్
*వైభవ్ తత్వవాడి
*అశ్వత్ భట్

## సాంకేతిక నిపుణులు
*బ్యానర్:   సోనీపిక్చర్స్‌ ఇంటర్నేషనల్‌ ప్రొడక్షన్‌, రెనాయ్‌సెన్స్ పిక్చర్స్ 
*నిర్మాత:   సందీప్ ముద్ద, నందకుమార్‌ అబ్బినేని 
*కథ, స్క్రీన్‌ప్లే, దర్శకత్వం:   శక్తి ప్రతాప్‌ సింగ్‌ హడ
*సంగీతం: మిక్కీ జె. మేయర్
*సినిమాటోగ్రఫీ:  హరి కే వేదాంతం   
*ఎడిటర్: నవీన్ నూలి  
*ఫైట్స్: విజయ్, నటరాజ్ 
*ఎగ్జిక్యూటివ్ ప్రొడ్యూసర్: అభినవ్ వడ్డిపల్లి 
*కొరియోగ్రాఫర్:  రఘు
* పాటలు: రామజోగయ్య శాస్త్రి

## మూలాలు

వర్గం:2023 తెలుగు సినిమాలు
డెవాల్డ్ ప్రిటోరియస్

**డెవాల్డ్ ప్రిటోరియస్** (జననం 1977, డిసెంబరు 6) దక్షిణాఫ్రికా మాజీ క్రికెట్ ఆటగాడు. 2001/2002 సిరీస్‌లో ఆస్ట్రేలియాతో జరిగిన రెండో టెస్టులో దక్షిణాఫ్రికా జాతీయ క్రికెట్ జట్టు తరపున అరంగేట్రం చేశాడు. కుడిచేతి ఫాస్ట్ బౌలర్ గా రాణించాడు.

## క్రికెట్ రంగం
కేవలం నాలుగు టెస్టులు మాత్రమే ఆడాడు, చివరిగా 2003లో ఇంగ్లాండ్‌తో జరిగిన నాల్గవ టెస్టులో ఆడాడు. ప్రిటోరియస్ కౌంటీ స్థాయిలో ఇంగ్లీష్ జట్లు డర్హామ్, వార్విక్‌షైర్‌ల తరపున కూడా ఆడాడు. అక్కడ ఇతను కెంట్‌పై 32 పరుగులకు ఐదు వికెట్లు తీసి కెరీర్‌లో అత్యుత్తమ లిస్ట్ ఎ గణాంకాలను నమోదు చేశాడు.

2003లో ఇంగ్లాండ్‌తో దక్షిణాఫ్రికా యుకె కవరేజీ సమయంలో ప్రిటోరియస్ తన బాల్యంలో చాలా కష్టమైన, సమస్యాత్మకమైన కారణంగా కొంత అపఖ్యాతిని పొందాడు. వరుస ఓవర్‌లలో 156 పరుగుల వద్ద మైఖేల్ వాన్ క్యాచ్‌ తో ఔట్ చేసి, ఇన్-స్వింగింగ్ యార్కర్‌తో 38 పరుగుల వద్ద అలెక్ స్టీవర్ట్‌ను క్లీన్ బౌల్డ్ చేశాడు. దాంతో 4–115 కెరీర్-బెస్ట్ టెస్ట్ ఇన్నింగ్స్ గణాంకాలకు నమోదు చేశాడు.

## మూలాలు

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1977 జననాలు
ఎస్.పి.సింహ ఐ.పి.ఎస్.

**ఎస్.పి.సింహ ఐ.పి.ఎస్.**  లక్ష్మీప్రియ ప్రొడక్షన్స్ బ్యానర్‌పై తుమ్మలపల్లి రామ సత్యనారాయణ నిర్మించిన తెలుగు సినిమా. డి.పాండు దర్శకత్వంలో సుమన్, రవళి జంటగా నటించిన ఈ సినిమా 2004, జూన్ 18న విడుదల అయ్యింది. 
## నటీనటులు
* సుమన్
* రవళి
* సూర్య
* రామిరెడ్డి
* ఎం. ఎస్. నారాయణ
* కొండవలస లక్ష్మణరావు
* శ్రీనివాస వర్మ
* తుమ్మలపల్లి రామ సత్యనారాయణ
* వినోద్
* భార్గవ్
* స్వాతి
* సుబ్బరాజు
* హేమసుందర్

## సాంకేతిక వర్గం
* దర్శకత్వం: డి.పాండు
* నిర్మాత: తుమ్మలపల్లి రామ సత్యనారాయణ
* సంగీతం:భరత్ గోపి
## మూలాలు

వర్గం:సుమన్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
శత్రువు (2004 సినిమా)

**శత్రువు**  గ్లోబల్ మూవీ బ్యానర్‌పై బిందూ నరేంద్రన్ నిర్మించిన తెలుగు సినిమా. అరుణ్ ప్రసాద్ దర్శకత్వంలో వడ్డే నవీన్, నవనీత్ కౌర్, మేఘనా నాయుడు ప్రధాన పాత్రలు పోషించిన ఈ సినిమా 2004, అక్టోబర్ 8న విడుదల అయ్యింది. 
## నటీనటులు
* వడ్డే నవీన్
* నవనీత్ కౌర్
* మేఘనా నాయుడు
* రియాజ్ ఖాన్
* ఎం. ఎస్. నారాయణ
* కొండవలస లక్ష్మణరావు
* బ్రహ్మానందం
* బాబు మోహన్
* మల్లికార్జునరావు
* ఆలీ
* వేణుమాధవ్
* ఎల్.బి.శ్రీరామ్
* కృష్ణ భగవాన్
* సూర్య
* రఘునాథ రెడ్డి
* గుండు హనుమంతరావు
* గౌతంరాజు
* తిరుపతి ప్రకాష్
* చిట్టిబాబు
* అనంత్
* మెల్కోటే
* గీత
* చందన
* అపూర్వ
* శోభారాణి
* విమలశ్రీ
* బేబీ హర్షిత
* మాస్టర్ శశాంక్

## సాంకేతిక వర్గం
* దర్శకత్వం: అరుణ్ ప్రసాద్
* నిర్మాత: బిందూ నరేంద్రన్
* సంగీతం:మధుకర్
## మూలాలు

వర్గం:కొండవలస లక్ష్మణరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:వడ్డే నవీన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:బాబు మోహన్ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:గుండు హనుమంతరావు నటించిన సినిమాలు
వర్గం:గీత నటించిన సినిమాలు
గుస్ కెంపిస్

**గుస్తావ్ అడాల్ఫ్ కెంపిస్** (1865, ఆగస్టు 4 &#x2013; 1890, మే 19) దక్షిణాఫ్రికా మాజీ క్రికెట్ ఆటగాడు. 1889 మార్చిలో దక్షిణాఫ్రికా క్రికెట్ జట్టు ప్రారంభ టెస్ట్ మ్యాచ్‌లో ఆడాడు.

## జననం
కెంపిస్ 1865, ఆగస్టు 4న పోర్ట్ ఎలిజబెత్, కేప్ కాలనీలో జన్మించాడు.

## క్రికెట్ రంగం
కుడిచేతి మీడియం పేస్ బౌలర్ గా రాణించాడు. 1888-89లో ఆర్.జి. వార్టన్ టూరింగ్ జట్టుపై మూడు నాన్-ఫస్ట్-క్లాస్ ఇన్నింగ్స్‌లలో 13 వికెట్లు తీసిన తర్వాత, రెండు దేశాల మధ్య పోర్ట్ ఎలిజబెత్‌లో ఆడిన మొట్టమొదటి టెస్ట్ మ్యాచ్‌కి ఎంపికయ్యాడు. 53 పరుగులకు 3 వికెట్లు, 23 పరుగులకు 1 వికెట్లు తీశాడు.

తర్వాతి సీజన్‌లో, నాటల్ తరపున ఆడిన కెంపిస్ ఒక్కొక్కటి 12.42 సగటుతో 41 వికెట్లు తీశాడు. కేవలం ఐదు మ్యాచ్‌ల నుండి ఈ గణాంకాలు వచ్చాయి. ఒక ఇన్నింగ్స్‌లో 5 వికెట్ల కంటే ఎక్కువ నాలుగు హాల్‌లు, ఒక మ్యాచ్‌లో 10 వికెట్లలో రెండు ఉన్నాయి. పోర్ట్ ఎలిజబెత్‌పై 35 పరుగులకు 7 వికెట్లు, 29కి 4 వికెట్లు... కింబర్లీపై 44కి 7 వికెట్టు... వెస్ట్రన్ ప్రావిన్స్‌పై 33కి 7 వికెట్లు, 76 పరుగులకు 3 వికెట్లు, కేప్ టౌన్ క్లబ్‌లపై 20కి 5 వికెట్లు తీశాడు. సీజన్‌లో అత్యంత విజయవంతమైన బౌలర్ గా నిలిచాడు.

## మరణం
1889-90 సీజన్ ముగిసిన కొద్దిసేపటికే, 24 సంవత్సరాల వయస్సులో 1890, మే 19న , మొజాంబిక్‌లోని చిలోన్ ఐలాండ్‌లో మరణించాడు. ఇతని మరణం ఆ సమయంలో నమోదు చేయబడలేదు, *విజ్డెన్ క్రికెటర్స్ అల్మానాక్‌లో* ఇతనికి ఎటువంటి సంస్మరణ కనిపించలేదు.

## మూలాలు

* *ప్రపంచ క్రికెటర్లు - ఆక్స్‌ఫర్డ్ యూనివర్శిటీ ప్రెస్ ప్రచురించిన క్రిస్టోఫర్ మార్టిన్-జెంకిన్స్ బయోగ్రాఫికల్ డిక్షనరీ* (1996)
* *ది విస్డెన్ బుక్ ఆఫ్ టెస్ట్ క్రికెట్, వాల్యూమ్ 1 (1877-1977)* బిల్ ఫ్రిండాల్ చేత సంకలనం చేయబడింది, సవరించబడింది హెడ్‌లైన్ బుక్ పబ్లిషింగ్ (1995)
* ఫిలిప్ బెయిలీ, ఫిలిప్ థార్న్ & పీటర్ వైన్-థామస్ రచించిన *హూస్ హూ ఆఫ్ క్రికెటర్స్* హామ్లిన్ (1993) ప్రచురించారు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1890 మరణాలు
వర్గం:1865 జననాలు
నికోలస్ థ్యూనిస్సెన్

**నికోలాస్ హెండ్రిక్ క్రిస్టియాన్ డి జోంగ్ థ్యూనిస్సేన్** (1867, మే 4 - 1929, నవంబరు 9) దక్షిణాఫ్రికా మాజీ క్రికెట్ ఆటగాడు. దక్షిణాఫ్రికా క్రికెట్ జట్టు తరపున 1889లో ఒక టెస్ట్ మ్యాచ్ ఆడాడు. మంత్రి అయ్యాడు.

## క్రికెట్ రంగం
1888–89లో పర్యటించే ఆర్.జి. వార్టన్స్ XI కి వ్యతిరేకంగా థియునిస్సేన్ ప్రావిన్షియల్ కోసం మూడు ఫస్ట్-క్లాస్ మ్యాచ్‌లలో 34 వికెట్లు తీసిన ఓపెనింగ్ బౌలర్ గా ఉన్నాడు. పర్యటన ముగిశాక రెండో టెస్టులో దక్షిణాఫ్రికాకు ఎంపికైన అతను బౌలింగ్‌ను ప్రారంభించాడు, కానీ వికెట్ తీయడంలో విఫలమయ్యాడు.

1889-90లో థియునిస్సేన్ కేప్ టౌన్‌లో రెండు ఫస్ట్-క్లాస్ మ్యాచ్‌లు ఆడాడు. మొదటిలో,నాటల్‌పై వెస్ట్రన్ ప్రావిన్స్ తరపున 55 పరుగులకు 5 వికెట్లు, 53 పరుగులకు 6 వికెట్లు తీసుకున్నాడు. మునుపటి ఆట ముగిసిన మరుసటి రోజు ప్రారంభమైన రెండవ మ్యాచ్‌లో, నాటల్‌పై కేప్ టౌన్ క్లబ్‌ల తరపున 47 పరుగులకు 2 వికెట్లు, 41 పరుగులకు 7 వికెట్లు తీసుకున్నాడు.

## ఇతర వివరాలు
1916 నుండి 1929లో మరణించే వరకు, థ్యూనిస్సేన్ ట్రాన్స్‌వాల్ పట్టణంలోని గ్రేలింగ్‌స్టాడ్‌లో మంత్రిగా ఉన్నాడు.

## మూలాలు

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1929 మరణాలు
వర్గం:1867 జననాలు
రాబర్ట్ గ్లీసన్

**రాబర్ట్ ఆంథోనీ గ్లీసన్** (1872, డిసెంబరు 10 - 1919, సెప్టెంబరు 27) దక్షిణాఫ్రికా మాజీ క్రికెటర్. దక్షిణాఫ్రికా క్రికెట్ జట్టు తరపున 1896లో టెస్ట్ మ్యాచ్ ఆడాడు.

## క్రికెట్ రంగం
బ్యాట్స్‌మన్ గా, మీడియం-పేస్ బౌలర్ గా రాణించాడు. రాబర్ట్ గ్లీసన్ ఫస్ట్-క్లాస్ కెరీర్ 1894 నుండి 1904 వరకు విస్తరించింది. 1897 - 1903 మధ్యకాలంలో ఆరు సంవత్సరాల విరామంతో అంతరాయం ఏర్పడింది. తూర్పు ప్రావిన్స్ తరపున ఆడాడు. 1894, మార్చిలో కేప్ టౌన్‌లో ట్రాన్స్‌వాల్‌పై 67 పరుగులు, 1897 మార్చి జోహన్నెస్‌బర్గ్‌లో నాటల్‌పై 71 పరుగులు చేశాడు. 1894 మార్చిలో కేప్ టౌన్‌లో గ్రిక్వాలాండ్ వెస్ట్‌తో జరిగిన మ్యాచ్‌లో 9 పరుగులకు 4 పరుగులతో తన అత్యుత్తమ బౌలింగ్ గణాంకాలను నమోదు చేశాడు.

లార్డ్ హాక్ 1895-96లో ఇంగ్లాండ్ జట్టును దక్షిణాఫ్రికాకు తీసుకువచ్చినప్పుడు, గ్లీసన్ పోర్ట్ ఎలిజబెత్‌లోని సెయింట్ జార్జ్ పార్క్‌లో ఆడిన మొదటి టెస్టుకు ఎంపికయ్యాడు. దక్షిణాఫ్రికా మొదటి ఇన్నింగ్స్‌లో కేవలం 3 పరుగులు, వారి రెండో ఇన్నింగ్స్‌లో 1 నాటౌట్, అలాగే రెండు క్యాచ్‌లను పట్టుకుని, సిరీస్‌లోని ఇతర రెండు మ్యాచ్‌లకు చోటు దక్కించుకోవడానికి తగినంతగా ఆకట్టుకోలేకపోయాడు.

ఉన్ని కొనుగోలుదారుగా పనిచేసిన గ్లీసన్, 1919 ఏప్రిల్ లో పోర్ట్ ఎలిజబెత్‌లో ఫ్లోరెన్స్ హాల్ అనే వితంతువును వివాహం చేసుకున్నాడు.

## మరణం
తన 46 సంవత్సరాల వయస్సులో 1919, సెప్టెంబరు 27న మరణించాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1919 మరణాలు
వర్గం:1872 జననాలు
లీ ఇర్విన్

**బ్రియాన్ లీ ఇర్విన్** (జననం 1944, మార్చి 9) దక్షిణాఫ్రికా మాజీ క్రికెటర్. దక్షిణాఫ్రికా క్రికెట్ జట్టు తరపున నాలుగు టెస్టులు ఆడాడు. 1969-70లో చివరి టెస్ట్ సిరీస్‌ ఆడాడు.

## జననం
బ్రియాన్ లీ ఇర్విన్ 1944, మార్చి 9న దక్షిణాఫ్రికాలోని డర్బన్‌లో జన్మించాడు.

## క్రికెట్ రంగం
ఎడమచేతి వాటం కలిగిన మిడిల్ ఆర్డర్ బ్యాట్స్‌మన్ గా, సాధారణ వికెట్ కీపర్ గా, కుడిచేతి మీడియం పేస్ బౌలర్‌గా, అవుట్‌ఫీల్డర్ గా రాణించాడు. ఇంటర్నేషనల్ కావలీర్స్‌తో వెస్ట్రన్ ప్రావిన్స్ XI కోసం 18 ఏళ్ళ వయస్సులో ఒక ఫస్ట్-క్లాస్ మ్యాచ్ ఆడాడు. 1965-66 సీజన్‌లో నాటల్ జట్టులో రెగ్యులర్‌గా ఉండే వరకు ఫస్ట్-క్లాస్ క్రికెట్‌లో మళ్ళీ కనిపించలేదు.

1967-68 సీజన్‌లో దక్షిణాఫ్రికా దేశీయ సీజన్‌లో 504 పరుగులు చేశాడు. మొదటి రెండు సెంచరీలను సాధించాడు.

1969-70లో దక్షిణాఫ్రికాలో, ఇర్విన్ ట్రాన్స్‌వాల్‌కు బదిలీ చేయబడ్డాడు. జట్టు కోసం క్రమం తప్పకుండా వికెట్ కీపింగ్ చేయడం ప్రారంభించాడు. ఆ సీజన్‌లో, దక్షిణాఫ్రికా ఆస్ట్రేలియాకు చెందిన ఒక పర్యాటక జట్టుతో వర్ణవివక్షకు ముందు చివరి టెస్ట్ మ్యాచ్‌లను ఆడింది. ఇర్విన్ మొత్తం నాలుగు టెస్టులకు బ్యాట్స్‌మన్‌గా మాత్రమే ఎంపికయ్యాడు. మొదటి రెండు మ్యాచ్‌లలో 6వ స్థానంలో బ్యాటింగ్ చేశాడు. జోహన్నెస్‌బర్గ్‌లో జరిగిన మూడో మ్యాచ్‌లో మొదటి ఇన్నింగ్స్‌లో 117కి 79 పరుగులు చేశాడు. రెండో ఇన్నింగ్స్‌లో 73 పరుగులు చేయడంతో దక్షిణాఫ్రికా నిర్ణయాత్మక సీరీస్ లో 3-0 ఆధిక్యంలో నిలిచింది. చివరి మ్యాచ్‌లో, 5వ స్థానంలో బ్యాటింగ్ చేస్తూ, రెండో ఇన్నింగ్స్‌లో 102 పరుగులు చేశాడు. దక్షిణాఫ్రికా విజయవంతంగా, ఆస్ట్రేలియాను మ్యాచ్ నుండి బ్యాటింగ్ చేయడానికి ప్రయత్నించింది. నాలుగు మ్యాచ్‌ల సిరీస్‌లో 353 పరుగులతో, ఇర్విన్ కంటే ఎక్కువ టెస్ట్ సగటుతో ముగించాడు.

## మూలాలు

## బాహ్య లింకులు
* CricketArchive.comలో లీ ఇర్విన్, అతను ఆడిన అన్ని మ్యాచ్‌లను పూర్తి గణాంకాలతో జాబితా చేస్తుంది
* క్రిక్ఇన్ఫోలో లీ ఇర్విన్

వర్గం:వికెట్ కీపర్లు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1944 జననాలు
హ్యూ టేఫీల్డ్

**హ్యూ జోసెఫ్ టేఫీల్డ్** (1929, జనవరి 30 - 1994, ఫిబ్రవరి 24) దక్షిణాఫ్రికా మాజీ క్రికెట్ ఆటగాడు. 1949 - 1960 మధ్యకాలంలో దక్షిణాఫ్రికా క్రికెట్ జట్టు తరపున 37 టెస్ట్ మ్యాచ్‌లు ఆడాడు. ఆఫ్ స్పిన్నర్‌లలో ఒకడిగా ఉన్నాడు. 2008 మార్చిలో డేల్ స్టెయిన్ ఈ రికార్డును క్లెయిమ్ చేసేంత వరకు టెస్టుల్లో (ఆడే మ్యాచ్‌ల పరంగా) అత్యంత వేగంగా 100 వికెట్లు తీసిన దక్షిణాఫ్రికా ఆటగాడు. 1956లో విస్డెన్ క్రికెటర్లలో ఒకరిగా ఎంపికయ్యాడు. ఇతను ప్రతి ఓవర్ ప్రారంభంలో అంపైర్‌కి ఇచ్చే ముందు తన టోపీపై ఉన్న బ్యాడ్జ్‌ను ముద్దు పెట్టుకునేవాడు.

## జననం, కుటుంబం
హ్యూ జోసెఫ్ టేఫీల్డ్ 1929, జనవరి 30న దక్షిణాఫ్రికా లో జన్మించాడు. టేఫీల్డ్స్ వారిది ఒక క్రికెట్ కుటుంబం. హ్యూ మేనమామ సిడ్నీ మార్టిన్ వోర్సెస్టర్‌షైర్ కౌంటీ క్రికెట్ క్లబ్‌కు ఆడారు. ఇతని సోదరులు ఆర్థర్, సిరిల్ ఇద్దరూ ట్రాన్స్‌వాల్ క్రికెట్ జట్టు కోసం ఆడారు, ఇద్దరు కజిన్స్, హ్యూ మార్టిన్, ఇయాన్ టేఫీల్డ్ కూడా ఆడారు.

## క్రికెట్ రంగం
టేఫీల్డ్ 1945-46లో 17 ఏళ్ళ వయస్సులో నాటల్ తరపున అరంగేట్రం చేశాడు. 18 ఏళ్ళ వయస్సులో ట్రాన్స్‌వాల్‌పై హ్యాట్రిక్ సాధించాడు. అథోల్ రోవాన్ గాయపడినప్పుడు, 1949-50లో ఆస్ట్రేలియాతో జరిగిన దక్షిణాఫ్రికా టెస్ట్ జట్టులోకి తొందరపడ్డాడు. మొత్తం ఐదు టెస్టుల్లో ఆడాడు. డర్బన్‌లో స్టిక్కీ వికెట్‌పై 23 (7/23)కి ఏడు వికెట్లు తీశాడు.

1952-53లో జాక్ చీతం ఆధ్వర్యంలో ఆస్ట్రేలియాలో దక్షిణాఫ్రికాకు పర్యటనుకు ఎంపికయ్యాడు. సిరీస్‌లో 30 వికెట్లు (వాటిలో 13 మెల్‌బోర్న్‌లో) సాధించాడు. 42 ఏళ్ళలో ఆస్ట్రేలియాపై దక్షిణాఫ్రికా మొదటి విజయాన్ని సాధించింది. టేఫీల్డ్ 1955లో మరిన్ని విజయాలతో ఇంగ్లాండ్‌కు తిరిగి వచ్చాడు. టూర్‌లో 143 వికెట్లు, హెడింగ్లీలో దక్షిణాఫ్రికా విజయంలో తొమ్మిది సహా సిరీస్‌లో 26 వికెట్లు తీశాడు. ఓవల్‌లో జరిగిన ఓటమిలో 53.3 ఓవర్లలో 60 పరుగులిచ్చి ఐదు వికెట్లు పడగొట్టాడు.

## మరణం
టేఫీల్డ్ 65 సంవత్సరాల వయస్సులో 1994, ఫిబ్రవరి 25న డర్బన్‌లోని ఆసుపత్రిలో మరణించాడు.

## మూలాలు

## బాహ్య లింకులు

* 
* Obituary in Wisden
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:1994 మరణాలు
వర్గం:1929 జననాలు
రిజ్వాన్ అర్షద్

**రిజ్వాన్‌ అర్షద్** కర్ణాటక రాష్ట్రానికి చెందిన రాజకీయ నాయకుడు. ఆయన 2019 నుండి కర్ణాటక శాసనసభలో శివాజీనగర్ నియోజకవర్గం ఎమ్మెల్యేగా పనిచేస్తున్నాడు.

## రాజకీయ జీవితం
రిజ్వాన్ అర్షద్ తన రాజకీయ జీవితాన్ని కాంగ్రెస్ అనుబంధ విద్యార్థి సంఘమైన నేషనల్ స్టూడెంట్స్ యూనియన్ ఆఫ్ ఇండియా (ఎన్‌ఎస్‌యూఐ) ద్వారా రాజకీయాల్లోకి వచ్చి 1995 నుండి 96 వరకు సెయింట్ ఫిలోమినా కళాశాలలో క్లాస్ రిప్రజెంటేటివ్‌గా, 1997 నుండి 98 వరకు మైసూర్ విశ్వవిద్యాలయంలో సెనేట్ సభ్యునిగా, కళాశాల ఎన్‌ఎస్‌యూఐ అధ్యక్షుడిగా (1996), ఎన్‌ఎస్‌యూఐ వైస్ ప్రెసిడెంట్ మైసూర్ డిస్ట్రిక్ట్ యూనిట్ (1997), ఎన్‌ఎస్‌యూఐ రాష్ట్ర ప్రధాన కార్యదర్శిగా (1998) & 1999లో ఎన్‌ఎస్‌యూఐ జాతీయ ప్రధాన కార్యదర్శిగా పనిచేశాడు.

రిజ్వాన్ అర్షద్ 2004 నుండి 2010 వరకు కర్ణాటక ప్రదేశ్ యూత్ కాంగ్రెస్ కమిటీ ఉపాధ్యక్షుడిగా,  2010 నుండి 2011 వరకు భారత యూత్ కాంగ్రెస్ జాతీయ కార్యదర్శిగా, 2011లో కర్ణాటక ప్రదేశ్ యూత్ కాంగ్రెస్ రాష్ట్ర అధ్యక్షుడిగా ఎన్నికయ్యాడు. ఆయన 2014లో రెండోసారి యూత్ కాంగ్రెస్ రాష్ట్ర అధ్యక్షుడిగా తిరిగి ఎన్నికయ్యాడు. రిజ్వాన్ అర్షద్ 2014 లోక్ సభ ఎన్నికలలో బెంగుళూరు సెంట్రల్ నుండి కాంగ్రెస్ అభ్యర్థిగా పోటీ చేసి ఓడిపోయాడు.

రిజ్వాన్ అర్షద్ 2016 జూన్ 10న ఎమ్మెల్యే కోటా ద్వారా కర్ణాటక శాసనమండలి సభ్యుడిగా ఎన్నికయ్యాడు. ఆయన 2019 లోక్‌సభ ఎన్నికలలో బెంగుళూరు సెంట్రల్ నియోజకవర్గం కాంగ్రెస్- జేడీఎస్ ఉమ్మడి అభ్యర్థిగా పోటీ చేసి బీజేపీ అభ్యర్థి పీసీ మోహన్‌ చేతిలో ఓడిపోయాడు. ఆర్. రోషన్ బేగ్ అనర్హత కారణంగా 2019 డిసెంబరు 5న జరిగిన ఉప ఎన్నికలలో శివాజీనగర్ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2023లో జరిగిన అసెంబ్లీ ఎన్నికల్లో రెండోసారి ఎమ్మెల్యేగా ఎన్నికయ్యాడు.

## మూలాలు
అన్నపూరణి

**అన్నపూరణి** 2023లో విడుదలైన తమిళ సినిమా. ఎస్. ఆర్.రవీంద్రన్ సమర్పణలో నాస్ స్టూడియోస్ -ట్రైడెంట్ ఆర్ట్స్, జీ స్టూడియోస్ బ్యానర్‌పై జతిన్ సేథి, ఆర్. రవీంద్రన్ నిర్మించిన ఈ సినిమాకు నీలేష్ కృష్ణ దర్శకత్వం వహించాడు. నయనతార, జై, సత్యరాజ్,  కెఎస్ రవికుమార్,  ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 27న విడుదల చేసి, డిసెంబర్ 1న విడుదలై, డిసెంబ‌ర్ 29 నుండి జీ5 ఓటీటీలో త‌మిళంతో పాటు తెలుగు, క‌న్న‌డ‌, క‌న్న‌డ‌, మ‌ల‌యాళ భాష‌ల్లో  స్ట్రీమింగ్ ప్రారంభమై ఈ సినిమా హిందూవుల మనోభావాలను దెబ్బతీసేలా ఉందంటూ ఫిర్యాదులు రావడంతో  ఈ చిత్రాన్ని నెట్ ఫ్లిక్స్ నుంచి 2023 జనవరి 11న తొలగించింది.

## నటీనటులు
* నయనతార
* సత్యరాజ్
* అచ్యుత్ కుమార్
* కె.ఎస్.రవికుమార్
* రెడిన్ కింగ్స్లీ
* సచ్చు 
* రేణుక
* కార్తీక్ కుమార్
* చెఫ్ ఆర్కే
* సురేష్ చక్రవర్తి
* పూర్ణిమ రవి
* మహమ్మద్ ఇర్ఫాన్
* తిడియాన్

## మూలాలు

వర్గం:తమిళ సినిమాలు
వర్గం:నయనతార నటించిన సినిమాలు
జార్జ్ గ్లోవర్

**జార్జ్ కీవర్త్ గ్లోవర్** (1870, మే 13 - 1938, నవంబరు 15) దక్షిణాఫ్రికా మాజీ క్రికెట్ ఆటగాడు. 1896లో ఒక టెస్టులో ఆడిన

## జననం
గ్లోవర్ 1870, మే 13న యార్క్‌షైర్‌లో జన్మించాడు. ఇతని చిన్నతనంలో ఇతని కుటుంబం దక్షిణాఫ్రికాకు వెళ్ళింది.

## క్రికెట్ రంగం
మిడిల్ ఆర్డర్ బ్యాట్స్‌మన్ గా, ఆఫ్-స్పిన్ బౌలర్ గా రాణించాడు. 1890లలో గ్రిక్వాలాండ్ వెస్ట్ తరపున క్యూరీ కప్ క్రికెట్‌లో ప్రముఖ ఆటగాడు. 1893-94లో ఈస్టర్న్ ప్రావిన్స్‌పై గ్రిక్వాలాండ్ వెస్ట్ విజయంలో 35 పరుగులకు 8 వికెట్లు తీసుకున్నాడు. 33 పరుగులకు 7 వికెట్లు తీసుకున్నాడు. 1896-97, 1897-98లో గ్రిక్వాలాండ్ వెస్ట్‌కు కెప్టెన్‌గా ఉన్నాడు, 1897-98లో బోర్డర్‌ను ఓడించినప్పుడు 50కి 4 వికెట్లు, 49కి 6 వికెట్లు తీసుకున్నాడు. 1892-93లో పశ్చిమ ప్రావిన్స్‌తో జరిగిన ఓటమిలో 78 (అతని అత్యధిక స్కోరు), 27 పరుగులు చేశాడు.  82 పరుగులకు 3 వికెట్లు, 94కి 5 వికెట్లు తీశాడు.

1894లో దక్షిణాఫ్రికా పర్యటనలో ఇంగ్లాండ్‌లో పర్యటించాడు, ఏ ఫస్ట్-క్లాస్ మ్యాచ్‌లు ఆడలేదు, 13.96 సగటుతో 377 పరుగులు చేశాడు. 17.71 సగటుతో 56 వికెట్లు తీసుకున్నాడు. 1895-96 ఇంగ్లీష్ టూరింగ్ టీమ్ గ్రిక్వాలాండ్ వెస్ట్‌లో ఆడినప్పుడు తన బౌలింగ్‌లో అనేక క్యాచ్‌లు జారవిడిచినప్పటికీ, రెండవ ఇన్నింగ్స్‌లో 75 పరుగులకు 6 వికెట్లు తీసుకున్నాడు. గ్రిక్వాలాండ్ వెస్ట్ కేవలం 13 పరుగుల తేడాతో ఓడిపోయింది. కొద్దిసేపటి తర్వాత జరిగిన సిరీస్‌లో మూడవ, చివరి టెస్టు కోసం దక్షిణాఫ్రికా జట్టులో ఎంపికయ్యాడు, కానీ ఇంగ్లాండ్ ఇన్నింగ్స్‌తో గెలిచింది.

## మరణం
రైతుగా గ్లోవర్ కింబర్లీలో నివసించాడు. 1938, నవంబరులో హఠాత్తుగా మరణించాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:1938 మరణాలు
వర్గం:1870 జననాలు
అచ్యుత్ కుమార్

**అచ్యుత్ కుమార్** భారతదేశానికి చెందిన సినిమా నటుడు. ఆయన కన్నడ, తమిళ, తెలుగు సినిమాల్లో నటించి కె.జి.యఫ్ చాప్టర్ 1, కె.జి.యఫ్ చాప్టర్ 2, కాంతార సినిమాల్లో తన నటనకుగాను మంచి పేరు తెచ్చుకొని మూడు ఫిల్మ్‌ఫేర్ అవార్డులు, రెండు కర్ణాటక రాష్ట్ర చలనచిత్ర అవార్డులు, ఉత్తమ సహాయ నటుడు, ఉత్తమ నటుడి విభాగాల్లో అవార్డులను అందుకున్నాడు.

## నటించిన సినిమాలు

### కన్నడ సినిమాలు

### తమిళ సినిమాలు

### ఇతర భాషా చిత్రాలు

## వెబ్ సిరీస్ [ మార్చు | మూలాన్ని సవరించండి ]

## మూలాలు

వర్గం:కన్నడ సినిమా నటులు
వర్గం:తెలుగు సినిమా నటులు